Държавен вестник, бр. 64, 2014 г., стр. 65

БРОЙ  64	
Д Ъ Р Ж А В Е Н  В Е С Т Н И К 	
СТР.  65  
Чл. 14. В заявлението по чл. 13, ал. 1 кан­
дидатът посочва длъжността и структурата, за 
която кандидатства, като в един конкурс се 
допуска участие само за една длъжност.
Чл. 15. (1) Звената „Човешки ресурси“, в 
които се подават документите за участие в 
конкурса:
1. предоставят на кандидата образци на 
заявление, анкетна карта и документи по 
чл. 13, ал. 1, т. 3, 6 и 7;
2. приемат, проверяват редовността и ре­
гистрират документите по чл. 13, ал. 1, след 
което ги комплектуват и съхраняват в дело 
на кандидата;
3. издават писмо-направление за изпращане 
на кандидата за медицинско освидетелстване;
4. откриват процедура за проучване на 
кандидата;
5. изпращат до дирекция „Човешки ресур­
си“ – МВР, обобщена справка за набраните 
кандидати;
6. извършват изучаване на факти и обстоя­
телства, свързани с кандидата, чрез проверки 
в информационните фондове на МВР и по 
местоживеене и предоставят информацията 
на конкурсната комисия преди началото на 
етапа „Заключително интервю“;
7. представят на комисията делата по т. 2;
8. приключват делата по т. 2 при прекратя­
ване на конкурсната процедура за съответния 
кандидат.
(2) Обобщената справка по ал. 1, т. 5 включ­
ва номер на заявление, поименно изброяване на 
кандидатите, информация за комплектността 
на подадените документи и заключение от 
медицинското освидетелстване.
Чл. 16. (1) В срока за подаване на доку­
менти за участие в конкурса кандидатът се 
явява пред експертната лекарска комисия за 
медицинско освидетелстване съгласно наред­
бата по чл. 155, ал. 1, т. 5 ЗМВР.
(2) В същия срок експертната лекарска 
комисия изпраща по служебен път до звеното 
„Човешки ресурси“ по чл. 15, ал. 1 медицин­
ското свидетелство на кандидата.
Чл. 17. (1) Конкурсната комисия допуска до 
участие в конкурс за назначаване на държавна 
служба в МВР кандидатите, които са подали 
в срок необходимите документи и отговарят 
на условията и изискванията за участие в 
конкурса. Списъците на допуснатите и недо­
пуснатите кандидати се обявяват по реда на 
чл. 157, ал. 2 ЗМВР. 
(2) Кандидатите за държавна служба в 
МВР могат да обжалват недопускането си до 
участие в конкурса в сроковете и по реда, 
определени в чл. 157, ал. 3 ЗМВР. Дирекция 
„Човешки ресурси“ – МВР, изготвя станови­
ще по жалбата и уведомява жалбоподателя 
за решението на министъра на вътрешните 
работи.
Раздел IV
Етапи на конкурса
Чл. 18. (1) Конкурсът за назначаване на 
държавна служба в МВР се провежда на ета­
пи, както следва: 
1. изследване на физическата годност;
2. психологично изследване;
3. заключително интервю.
(2) Когато в заповедта за обявяване на 
конкурса е определено провеждането на изпит 
по чл. 5, ал. 4, до етапите по ал. 1 се допускат 
кандидатите, преминали елиминаторния праг.
(3) Кандидатите за заемане на длъжности, за 
които не се изисква задължителна първоначал­
на професионална подготовка, не преминават 
етапа „Изследване на физическата годност“.
(4) Етапите „Психологично изследване“ 
и „Заключително интервю“ се провеждат 
с кандидатите за държавна служба в Спе­
циализирания отряд за борба с тероризма 
(СОБТ) – за длъжности по направление на 
дейност специални операции, както и в спе­
циализираните звена за тактически действия 
в структурите на МВР, след успешно положен 
изпит за установяване на физическа годност по 
специализираната методика (приложение № 1). 
(5) Етапите на конкурса имат елиминаторен 
характер и се провеждат по специализираните 
методики (приложения № 1 – 4).
(6) Всеки етап приключва с обявяване на 
резултатите от него.
Чл. 19. (1) Прилагането на специализира­
ните методики (приложения № 1 – 4) включва 
дейности за: 
1. изследване на кандидатите или измерване 
на техните постижения;
2. оценяване на резултатите от изследването 
или измерване по точкова система.
(2) Точковите системи за оценка на резул­
татите от всеки конкурсен етап са с еднакви 
скали и равни максимални нива.
Чл. 20. След всеки конкурсен етап кандида­
тите се класират по бал, обявяват се етапните 
резултати и допуснатите до следващия етап. 
Чл. 21. (1) Кандидатите, нарушили реда 
или възпрепятствали провеждането на етап от 
конкурса, се отстраняват и участието им в кон­
курса се прекратява от конкурсната комисия. 
(2) За установяване на обстоятелствата по 
ал. 1 ръководителят на експертната група из­
готвя констативен протокол, който се предос­
тавя на председателя на конкурсната комисия.
Чл. 22. (1) На етапа „Изследване на фи­
зическата годност“ се оценява и установява 
физическата годност на кандидата за назна­
чаване на държавна служба в МВР по спе­
циализираната методика (приложение № 2). 
(2) Кандидатът се явява по график на 
предварително оборудвано за целта място 
пред експертната група за оценка на физи­
ческата годност.